It-turiżmu huwa wieħed mis-setturi l-aktar affettwati mit-tifqigħa tal-Covid-19. L-UE kif qed tipproteġi lin-negozji, lill-ħaddiema u lill-passiġġieri? Ir-restrizzjonijiet fuq l-ivvjaġġar relatati mal-pandemija tal-coronavirus ġabu fix-xejn l-industrija tat-turiżmu, qasam ewlieni fl-ekonomija tal-UE. Id-dħul huwa mistenni li jinżel għal 50 % għal-lukandi u r-ristoranti, 70 % għall-operaturi tal-ġiti u għall-aġenziji tal-ivvjaġġar u 90 % għall-kruċieri u l-linji tal-ajru. L-Ewropa hija responsabbli għal nofs il-wasliet tat-turisti fid-dinja u s-sitwazzjoni hija partikolarment iebsa għall-pajjiżi Ewropej li jiddependu mit-turiżmu, bħal Spanja, l-Italja, Franza u l-Greċja. l-Organizzazzjoni Dinjija tat-Turiżmu tan-Nazzjonijiet Uniti , mill-20 ta' April, 100 % tad-destinazzjonijiet turistiċi dinjija introduċew restrizzjonijiet temporanji tal-ivvjaġġar bħala rispons tat-tifqigħa, li 83 % minnhom kienu diġà fis-seħħ għal erba' ġimgħat jew aktar. S'issa l-ebda pajjiż ma llaxka dawn ir-restrizzjonijiet. Ħafna vjaġġaturi batew biex marru lura d-dar filwaqt li n-negozji tat-turiżmu qed jiffaċċjaw problemi serji ta' likwidità, peress li ftit li xejn hemm prenotazzjonijiet ġodda u hemm numru kbir ta' talbiet għal rifużjonijiet wara l-kanċellazzjonijiet. Il-kumpaniji tal-ajru b'mod partikolari, jinsabu taħt pressjoni bla preċedent. persuna li jaħdmu direttament jew indirettament fit-turiżmu tal-UE Aqsam din il-kwotazzjoni ma' ħaddieħor: L-appoġġ għall-industrija tat-turiżmu permezz tal-kriżi In-negozji u l-ħaddiema mis-settur tat-turiżmu diġà jibbenefikaw minn miżuri tal-UE meħuda b'reazzjoni għall-kriżi Covid-19, inklużi l-appoġġ ta' likwidità, l-eżenzjonijiet fiskali u t-tnaqqis tar-regoli dwar l-għajnuna mill-istat is-sospensjoni temporanja tar-regoli tal-UE dwar is-slots tal-ajruporti biex jiġu evitati titjiriet vojta. Biex tipproteġi lill-vjaġġaturi, l-Unjoni Ewropea aġġornat il-linji gwida dwar id-drittijiet tal-passiġġieri d-Direttiva dwar il-pakketti tal-ivvjaġġar . Iffaċilitat ukoll ir-ripatrijazzjoni ta' għexieren ta' eluf ta' ċittadini Ewropej maqbuda barra mill-pajjiż, permezz tal-Mekkaniżmu tal-UE għall-Protezzjoni Ċivili . Il-miżuri tal-UE li jappoġġjaw l-industrija tat-turiżmu jikkomplementaw u jsaħħu l-miżuri meħuda fil-livell nazzjonali. Skopri aktar x'qed tagħmel l-UE fil-ġlieda kontra l-coronavirus Is-settur tat-turiżmu tal-UE kollu kemm hu: jikkontribwixxi għal 10-11 % tal-PDG totali tal-UE jammonta għal 12 % tal-impjiegi fl-UE għandu kważi 3 miljun negozju, li 90 % minnhom huma SMEs Il-Parlament jitlob għal aktar azzjoni biex tiġi salvata l-industrija tat-turiżmu F'riżoluzzjoni li saret votazzjoni fuqha fis-17 ta' April , il-Membri tal-PE qalu li l-UE għandha tiżviluppa mekkaniżmu ta' prevenzjoni u ġestjoni biex jiġu protetti l-ħaddiema u l-kumpaniji fis-settur tat-turiżmu u tiġi żgurata s-sikurezza tal-passiġġieri. Il-Kumitat tat-trasport u tat-turiżmu tal-Parlament sejjaħ għal pjan ta' azzjoni ta' salvataġġ speċifiku biex iwieġeb għall-ħtiġijiet tas-settur tat-turiżmu. Aktar informazzjoni Tgħarrif tal-PE: Covid-19 u s-settur tat-turiżmu Stqarrija għall-istampa tal-PE: It-trasport - aktar appoġġ u koordinazzjoni aħjar vitali biex tingħeleb il-kriżi tal-COVID-19 (28/04/20) Stqarrija għall-istampa tal-PE: COVID-19 - Salva l-kultura u l-valuri Ewropej, jgħidu l-Membri tal-PE lill-Kummissjoni (04/05/20) Il-Kunsill tal-UE: Laqgħa tal-ministri tat-turiżmu (27/04/20) Il-Kummissjoni Ewropea: paġna web dwar pariri dwar l-ivvjaġġar u miżuri dwar il-fruntieri Il-Kummissjoni Ewropea: paġna web dwar it-turiżmu L-Eurostat: statistika dwar it-turiżmu 2020 Skeda informattiva tal-PE: turiżmu Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF